NARIADENIE KOMISIE (ES) č. 1681/2006
zo 14. novembra 2006,
ktorým sa určujú koeficienty uplatniteľné na obilniny vyvezené vo forme Irish whiskey na obdobie roka 2006/2007
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1784/2003 z 29. septembra 2003 o spoločnej organizácii trhu s obilninami (1),
so zreteľom na nariadenie Komisie (EHS) č. 2825/93 z 15. októbra 1993, ktorým sa ustanovujú určité pravidlá uplatňovania nariadenia Rady (EHS) č. 1766/92 vzhľadom na stanovenie a poskytovanie upravených náhrad, pokiaľ ide o obilie vyvážané vo forme určitých liehovín (2), a najmä na jeho článok 5,
keďže:
(1)
Článok 4 ods. 1 nariadenia (EHS) č. 2825/93 ustanovuje, že množstvá obilnín, na ktoré sa uplatňuje náhrada, sú množstvá, ktoré sú umiestnené pod kontrolu a destilované, vážené koeficientom, ktorý sa na každý rok stanovuje pre daný členský štát. Tento koeficient vyjadruje vzhľadom na zmeny, ktoré nastali v týchto množstvách počas rokov, ktoré zodpovedajú obdobiu dozrievania daného alkoholického nápoja, pomer medzi vyvezenými celkovými množstvami a celkovými množstvami daného alkoholického nápoja umiestnenými na trh.
(2)
Na základe informácií, ktoré poskytlo Írsko a ktoré sa vzťahujú na obdobie od 1. januára do 31. decembra 2005, priemerný čas dozrievania Irish whiskey v roku 2005 predstavoval päť rokov.
(3)
Mali by preto stanovit' koeficienty na obdobie od 1. októbra 2006 do 30. septembra 2007.
(4)
Článok 10 protokolu 3 Dohody o Európskom hospodárskom priestore vylučuje udeľovanie náhrad za vývoz do Lichtenštajnska, Islandu a Nórska. Okrem toho Spoločenstvo uzavrelo s určitými tretími krajinami dohody, ktoré sa týkajú zrušenia vývozných náhrad. Preto by sa to v súlade s článkom 7 ods. 2 nariadenia (EHS) č. 2825/93 malo brat' do úvahy pri výpočte koeficientov na obdobie roka 2006/2007,
PRIJALA TOTO NARIADENIE:
Článok 1
Na obdobie od 1. októbra 2006 do 30. septembra 2007 sa koeficienty uvedené v článku 4 nariadenia (EHS) č. 2825/93, ktoré sa uplatňujú na obilniny používané v Írsku na výrobu Irish whiskey, určujú v prílohe k tomuto nariadeniu.
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Uplatňuje sa od 1. októbra 2006.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 14. novembra 2006